Imtella' Awwissu 30, 2021 Maġistrat fl-Italja ordna lill-kumpanija li tipprovdi sala għat-tiġijiet biex tagħti kumpens lil koppja wara li grupp mużikali naqas li jattendi minħabba li nqabad f'inċident tat-traffiku. Il-koppja minn Milan żżewġet fir-reġjun tal-Kalabrija fl-2018 imma minħabba li ma kellhix mużika waqt ir-riċeviment fetħet il-kawża għax sostniet li dak li ġara ħolqilha u imbarazzament mal-mistednin. Ir-raġel u l-mara lmentaw li huma talbu lill-kumpanija tirrifondihom il-flus li ħallsu imma din ma riditx għax qalet li ma kinitx taħti għall-inċident. Il-maġistrat ta raġun lill-koppja u ikkonkluda li b'dak li għamlet il-kumpanija kienet kisret ukoll il-Kostituzzjoni. Huwa ordna lill-kumpanija tħallas lill-koppja kumpens li huwa madwar 10 darbiet il-ħlas li laħqet għamlet għas-servizz li kellha tingħata.